b'\n_START_ARTICLE_\nSuomen sotien Korkeaj\xc3\xa4nnitys\n_START_PARAGRAPH_\nSuomen sotien Korkeaj\xc3\xa4nnitys -nimell\xc3\xa4 kutsutaan vuosina 1998\xe2\x80\x932008 julkaistuja Suomen historiaa k\xc3\xa4sittelevi\xc3\xa4 Korkeaj\xc3\xa4nnitys-sarjakuvalehtien erikoisnumeroita._NEWLINE_Samsonin piirt\xc3\xa4mien albumien p\xc3\xa4\xc3\xa4henkil\xc3\xb6in\xc3\xa4 ovat entinen punakaartilainen Pekka Haapanen ja suojeluskuntalainen Vilho Hannula. Lis\xc3\xa4ksi he ovat sivuosissa my\xc3\xb6s useissa muiden piirt\xc3\xa4jien tekemiss\xc3\xa4 \xe2\x80\x9dSuomi-Korkkareissa\xe2\x80\x9d.\n_START_SECTION_\nVilho Hannula\n_START_PARAGRAPH_\nVilho Hannula on esiintynyt kuudessa sarjakuvassa, jotka ovat Kansalaissodan korkeaj\xc3\xa4nnitys, Talvisodan korkeaj\xc3\xa4nnitys, Jatkosodan korkeaj\xc3\xa4nnitys ja kolme Vaaran vuosien Korkeaj\xc3\xa4nnityst\xc3\xa4. Vilho on yksi Suomen sotien korkeaj\xc3\xa4nnitysten p\xc3\xa4\xc3\xa4henkil\xc3\xb6ist\xc3\xa4, Pekka Haapasen ohella._NEWLINE_Vilho Hannula oli porvarissukuisesta perheest\xc3\xa4 joka asui Sahanp\xc3\xa4\xc3\xa4-nimisess\xc3\xa4 kuvitteellisessa kyl\xc3\xa4ss\xc3\xa4 Tampereen l\xc3\xa4hell\xc3\xa4 Pohjois-H\xc3\xa4meess\xc3\xa4. Vuonna 1908 Vilho oli l\xc3\xa4hell\xc3\xa4 hukkua j\xc3\xa4rveen j\xc3\xa4\xc3\xa4n petetty\xc3\xa4 jalkojen alta mutta h\xc3\xa4net kuitenkin pelasti muuan Pekka Haapanen, jonka perhe hankki elantonsa Hannulan suvun sahalla. Vilhosta ja Pekasta tuli hyv\xc3\xa4t yst\xc3\xa4v\xc3\xa4t ja he viettiv\xc3\xa4t paljon aikaa yhdess\xc3\xa4._NEWLINE_Sis\xc3\xa4llissodan sytytty\xc3\xa4 1918 Vilho ja Pekka ajautuivat eri puolille; Pekka punaisten ja Vilho valkoisten puolelle. Vilhon rinnalla sis\xc3\xa4llissodassa taisteli muun muassa Heimo Pohjonen ja ruotsalainen vapaaehtoiskapteeni Kalmarsj\xc3\xb6. Sis\xc3\xa4llissodan lopulla Vilho ja Kalmarsj\xc3\xb6 olivat osana valkoisten voittoisaa hy\xc3\xb6kk\xc3\xa4yst\xc3\xa4 Tampereelle ja sota Vilhon osalta p\xc3\xa4\xc3\xa4ttyi siihen. Vilho kuitenkin t\xc3\xb6rm\xc3\xa4si teloitettavaksi tuomittuun lapsuudenyst\xc3\xa4v\xc3\xa4\xc3\xa4ns\xc3\xa4 Pekkaan ja onnistui pelastamaan t\xc3\xa4m\xc3\xa4n varmalta kuolemalta. Sis\xc3\xa4llissodan j\xc3\xa4lkeen Pekan ja Vilhon tiet taas erkanivat._NEWLINE_Talvisodan syttyess\xc3\xa4 luutnantiksi ylennetty Vilho oli Karjalankannaksella valvomassa Mannerheim-linjan rakennust\xc3\xb6it\xc3\xa4 kun ensimm\xc3\xa4iset puna-armeijan hy\xc3\xb6kk\xc3\xa4ykset alkoivat. Rintamalla Vilho tapasi sis\xc3\xa4llissodassa h\xc3\xa4nen rinnallaan sotilaspoikana toimineen Koljatti Kiven sek\xc3\xa4 punaisten puolella sotineen Lauri Ylisen. Vilhon esimieheksi rintamalle saapuu suhteellisen kokematon kapteeni Jukka Lundberg jonka hengen Vilho pelastaa yhdess\xc3\xa4 vaiheessa. Sodan lopulla Vilho tapaa lapsuudenyst\xc3\xa4v\xc3\xa4ns\xc3\xa4 Pekan, joka oli muuttanut sukunimens\xc3\xa4 Haapasesta Halttulaksi. Pekan ja Vilhon yst\xc3\xa4vyys palasi ja heist\xc3\xa4 tuli hyv\xc3\xa4t yst\xc3\xa4v\xc3\xa4t j\xc3\xa4lleen._NEWLINE_Talvisodan j\xc3\xa4lkeen Vilho ylennettiin kapteeniksi ja h\xc3\xa4net liitettiin J\xc3\xa4\xc3\xa4k\xc3\xa4rirykmentti 69:\xc3\xa4\xc3\xa4n, joka koostui entisist\xc3\xa4 punakaartilaisista ja heid\xc3\xa4n j\xc3\xa4lkel\xc3\xa4isist\xc3\xa4\xc3\xa4n. JR-69:n vahvuudessa oli my\xc3\xb6s kersantti Koljatti Kivi, kirjuriksi haavoittumisen j\xc3\xa4lkeen siirtynyt Lauri, Laurin poika Onni Ylinen ja alikersantiksi kohonnut Pekka. Rykmentti\xc3\xa4 johti kunnianhimoinen suomenruotsalainen majuri \xc3\x96rnkloo jonka johtotaidot olivat v\xc3\xa4hint\xc3\xa4\xc3\xa4nkin kyseenalaiset miesten keskuudessa. Sodan edetess\xc3\xa4 Vilhon johtotaidot ja kokemus p\xc3\xa4\xc3\xa4sev\xc3\xa4t oikeuksiinsa mutta sodan lopulla Vilho haavoittuu Neuvostojoukkojen hy\xc3\xb6k\xc3\xa4tess\xc3\xa4 leiriin. Vilho kuitenkin selvi\xc3\xa4\xc3\xa4 hengiss\xc3\xa4 kun luutnantti Jukka Vuorela auttaa haavoittuneen komentajansa suojaan hy\xc3\xb6kk\xc3\xa4ykselt\xc3\xa4. Niin hyvin ei kuitenkaan k\xc3\xa4ynyt Laurille joka kaatui Vilhon viereen hy\xc3\xb6kk\xc3\xa4yksen alettua. Jatkosodan loputtua Vilho suositteli Pekalle Mannerheim-risti\xc3\xa4 ansioistaan mutta t\xc3\xa4m\xc3\xa4 kielt\xc3\xa4ytyi vedoten siihen ett\xc3\xa4 \xe2\x80\x9dpunikki ei puuristi\xc3\xa4 parempaa ansaitse\xe2\x80\x9d._NEWLINE_Vilho yleni sodan j\xc3\xa4lkeen majuriksi ja toimi P\xc3\xa4\xc3\xa4esikunnan valvontatoimistossa. Vuonna 1948 Vilho oli Pekan ja Vuorelan kanssa mukana est\xc3\xa4m\xc3\xa4ss\xc3\xa4 presidentti J. K. Paasikive\xc3\xa4 vastaan tehty\xc3\xa4 sieppausyrityst\xc3\xa4. Pian tuon j\xc3\xa4lkeen Vilho ylennettiin ensin everstiluutnantiksi ja sitten everstiksi jonka j\xc3\xa4lkeen h\xc3\xa4n toimi presidentti Urho Kekkosen adjutanttina. Vuonna 1961 Vilho oli osana ryhm\xc3\xa4\xc3\xa4 joka onnistui est\xc3\xa4m\xc3\xa4\xc3\xa4n Kekkosen salamurhan kun t\xc3\xa4m\xc3\xa4 oli palaamassa Hawaijilta. Vuoteen 1968 menness\xc3\xa4 Vilho oli kohonnut kenraalimajurin arvoon ja toimi tiedustelup\xc3\xa4\xc3\xa4llikk\xc3\xb6n\xc3\xa4 kun h\xc3\xa4nen alaisenaan viiden vuoden ajan toiminut eversti Toimi Inero paljastui tietoja kavaltaneeksi petturiksi. Ineroa hoitelemaan l\xc3\xa4hetettiin Sky Divers -ryhm\xc3\xa4 ja Vilho toimi huippusalaisen operaation valvojana. Operaatio onnistui vaikka Vilho ja Laskuvarjoj\xc3\xa4\xc3\xa4k\xc3\xa4rikoulun perustaja everstiluutnantti Ronkainen pelk\xc3\xa4siv\xc3\xa4tkin jo pahinta.\n_START_SECTION_\nPekka Haapanen\n_START_PARAGRAPH_\nPekka Haapanen on esiintynyt kuudessa Suomen taisteluista ja konflikteista kertovissa Korkeaj\xc3\xa4nnitys-sarjakuvissa, jotka ovat Kansalaissodan korkeaj\xc3\xa4nnitys, Talvisodan korkeaj\xc3\xa4nnitys, Jatkosodan korkeaj\xc3\xa4nnitys ja kolme Vaaran vuosien Korkeaj\xc3\xa4nnityst\xc3\xa4. Vilho Hannulan ohella, Pekka Haapanen on toinen Suomen sotien korkeaj\xc3\xa4nnitysten p\xc3\xa4\xc3\xa4henkil\xc3\xb6ist\xc3\xa4._NEWLINE_Pekka Haapanen oli ty\xc3\xb6v\xc3\xa4enluokkaisesta perheest\xc3\xa4 ja asui nuoruutensa Sahanp\xc3\xa4\xc3\xa4-nimisess\xc3\xa4 fiktiivisess\xc3\xa4 kyl\xc3\xa4ss\xc3\xa4 Tampereen l\xc3\xa4hell\xc3\xa4 Pohjois-H\xc3\xa4meess\xc3\xa4. Vuonna 1908 Pekka Haapanen pelasti Sahanp\xc3\xa4\xc3\xa4n sahatireht\xc3\xb6\xc3\xb6rin pojan Vilho Hannulan hukkumasta ja heist\xc3\xa4 tuli yst\xc3\xa4v\xc3\xa4t._NEWLINE_Sis\xc3\xa4llissodan sytytty\xc3\xa4 Pekka liittyi ty\xc3\xb6v\xc3\xa4en puolella oleviin punaisiin. Siksi h\xc3\xa4nen v\xc3\xa4lins\xc3\xa4 Vilhoon erkanivat, sill\xc3\xa4 Vilho oli liittynyt porvareiden tukijoihin, eli valkoisiin. Sotiessaan punaisten riveiss\xc3\xa4 Pekka tutuistui kumousaktivisti Antti Kovaleviin ja naapuritilan is\xc3\xa4nn\xc3\xa4n vanhimpaan poikaan Lauri Yliseen. Sodan lopulla Tampereen taistelussa Pekka, Lauri ja Antti yrittiv\xc3\xa4t pakoon junalla, mutta Lauri haavoittui saadessaan osuman valkokaartilaisen kiv\xc3\xa4\xc3\xa4rinluodista. Antti ja Pekka t\xc3\xb6rm\xc3\xa4siv\xc3\xa4t rautatieasemalla j\xc3\xa4\xc3\xa4k\xc3\xa4rikapteeni Kalmarsj\xc3\xb6h\xc3\xb6n ja sotilaspoika Kiveen. Antti p\xc3\xa4\xc3\xa4tti k\xc3\xa4yd\xc3\xa4 pienemm\xc3\xa4n sotilaspojan kimppuun j\xc3\xa4tt\xc3\xa4en j\xc3\xa4\xc3\xa4k\xc3\xa4rikapteenin Pekan huoleksi. Pekka tyrm\xc3\xa4si j\xc3\xa4\xc3\xa4k\xc3\xa4rikapteenin kiv\xc3\xa4\xc3\xa4rins\xc3\xa4 per\xc3\xa4ll\xc3\xa4, mutta Kovalev sai surmansa sotilaspojan pitk\xc3\xa4n puukon iskeydytty\xc3\xa4 h\xc3\xa4nen rintalastaansa._NEWLINE_Pekka oli aikeissa k\xc3\xa4yd\xc3\xa4 sotilaspoika Kiven kimppuun, mutta Vilhon ja h\xc3\xa4nen kumppaneidensa asettamat panokset r\xc3\xa4j\xc3\xa4yttiv\xc3\xa4t panssarijunan, jonka \xc3\xa4\xc3\xa4rell\xc3\xa4 kamppailu k\xc3\xa4ytiin, tyrm\xc3\xa4ten sek\xc3\xa4 Pekan ett\xc3\xa4 puukkoa herist\xc3\xa4neen Kiven. J\xc3\xa4\xc3\xa4k\xc3\xa4rikapteeni Kalmarsj\xc3\xb6 virkosi ensimm\xc3\xa4isen\xc3\xa4 ja pid\xc3\xa4tti Pekan. Sodan loputtua aloitettiin sodan voittaneiden valkokaartilaisten pit\xc3\xa4m\xc3\xa4t sotaoikeudenk\xc3\xa4ynnit, joissa my\xc3\xb6s Pekka tuomittiin kuolemaan. Tampereella haavoittunut Lauri todettiin syytt\xc3\xb6m\xc3\xa4ksi osittain naapuritilan Alasen todistettua Laurin joutuneen vahingossa punakaartiin. Teloituskomppanian edess\xc3\xa4 Pekka kohtasi my\xc3\xb6s lapsuudenyst\xc3\xa4v\xc3\xa4ns\xc3\xa4 Vilhon, joka oli p\xc3\xa4\xc3\xa4tt\xc3\xa4nyt maksaa velkansa takaisin. Vilho k\xc3\xa4ski Pekkaa kaatumaan ennen laukausta ja Pekka teki ty\xc3\xb6t\xc3\xa4 k\xc3\xa4sketty\xc3\xa4 ja s\xc3\xa4\xc3\xa4styi teloitukselta Vilhon avulla. Pian tuon j\xc3\xa4lkeen Pekka katosi Sahanp\xc3\xa4\xc3\xa4st\xc3\xa4._NEWLINE_Vuoteen 1939 menness\xc3\xa4 Pekka oli onnistunut entisten punakaartilaistovereidensa avustuksella hankkimaan uuden henkil\xc3\xb6llisyyden itselleen. Pekan sukunimi vaihtui Haapasesta Halttulaan ja h\xc3\xa4n asettui Helsingin satamaan ty\xc3\xb6l\xc3\xa4iseksi. Talvisodan syttymisp\xc3\xa4iv\xc3\xa4n\xc3\xa4 Pekan ty\xc3\xb6kaveri sai surmansa ven\xc3\xa4l\xc3\xa4isten pommituksissa ja sitten Pekka p\xc3\xa4\xc3\xa4tti liitty\xc3\xa4 armeijaan sotimaan Neuvostoliittoa vastaan. Karjalankannaksella Pekka tapasi kanssaan kansalaissodassa sotineen Laurin ja h\xc3\xa4net teloitukselta s\xc3\xa4\xc3\xa4st\xc3\xa4neen Vilhon. Sodan loppupuolella Pekka ja Lauri t\xc3\xb6rm\xc3\xa4\xc3\xa4v\xc3\xa4t ven\xc3\xa4l\xc3\xa4iseen komissaariin ja h\xc3\xa4nen adjutanttiinsa, jotka pyrkiv\xc3\xa4t pakoon suomalaisten hajotettua heid\xc3\xa4n joukkonsa. Komissaari yritti salavihkaisesti ampua Pekan ja Laurin ja onnistuikin haavoittamaan Lauria. Pekka ampui neuvostokomissaarin Suomi-konepistoolilla ja hommasi Laurin paikattavaksi. Pekka p\xc3\xa4\xc3\xa4si lopulta tapaamaan my\xc3\xb6s luutnantiksi ylenneen Vilhon ja Tampereella kansalaissodan loppup\xc3\xa4ivin\xc3\xa4 puukkoa herist\xc3\xa4neen Koljatti Kiven, joiden kanssa h\xc3\xa4n yst\xc3\xa4vystyi._NEWLINE_Jatkosodan syttyess\xc3\xa4 1941 majuriksi ylennyt Vilho hommasi alikersantiksi talvisodassa ylenneen Pekan juuri perustettuun J\xc3\xa4\xc3\xa4k\xc3\xa4rirykmentti 69:\xc3\xa4\xc3\xa4n, koska h\xc3\xa4n halusi itselleen luotettavan aliupseerin joukkueeseensa. JR 69 koostui kansalaissodassa punaisten puolella sotineista tai heid\xc3\xa4n j\xc3\xa4lkeil\xc3\xa4isist\xc3\xa4\xc3\xa4n, joten Pekan seuraan liittyi my\xc3\xb6s kirjurin teht\xc3\xa4viin siirtynyt Lauri Ylinen, h\xc3\xa4nen poikansa Onni Ylinen, pikakiv\xc3\xa4\xc3\xa4rimies Ismo Saloranta ja kersantiksi ylennyt Koljatti Kivi. JR 69:n johdossa oli majuri Bror \xc3\x96rnkloo ja rykmenttiin kuuluivat my\xc3\xb6s luutnantti Jukka Vuorela ja v\xc3\xa4\xc3\xa4peli Urho Pohjonen, kansalaissodassa kuolleen punikkivihaaja Heimo Pohjosen poika, joka oli perinyt punaisten vastaisen asenteensa is\xc3\xa4lt\xc3\xa4\xc3\xa4n._NEWLINE_V\xc3\xa4\xc3\xa4peli Pohjonen otti Pekan silm\xc3\xa4tikukseen sodan alkup\xc3\xa4ivist\xc3\xa4 alkaen osittain siit\xc3\xa4 syyst\xc3\xa4, ett\xc3\xa4 oli kateellinen Pekan saavutuksille taisteluissa. Urho yritti jopa pid\xc3\xa4tt\xc3\xa4\xc3\xa4 Pekkaa niskuroinnista, mutta t\xc3\xa4m\xc3\xa4 oli silloin kaukopartiossa luutnantti Vuorelan johtamassa ryhm\xc3\xa4ss\xc3\xa4. Lopulta Pekka tuhoaa neuvostopanssareita kersantti Kiven kanssa ja selvi\xc3\xa4\xc3\xa4 taistelusta hengiss\xc3\xa4 \xe2\x80\x93 tosin kuin SS-kapteeni Konttinen, joka aikaisemmin opasti Pekkaa saksalaisten panssariaseiden k\xc3\xa4yt\xc3\xb6ss\xc3\xa4. Kapteeni Konttinen sai surmansa vihollisen hy\xc3\xb6k\xc3\xa4tty\xc3\xa4 leiriin. Samassa taistelussa henkens\xc3\xa4 menetti my\xc3\xb6s Pekan yst\xc3\xa4v\xc3\xa4 Lauri. Vilho haavoittui tuossa taistelussa ja p\xc3\xa4\xc3\xa4si turvaan luutnantti Vuorelan avulla. Vilho sanoi Pekalle suosittavansa h\xc3\xa4nelle Mannerheimin risti\xc3\xa4, mutta Pekka kielt\xc3\xa4ytyi kunniasta sanoen: \xe2\x80\x9dEih\xc3\xa4n punikki puuristi\xc3\xa4 parempaa saa ja p\xc3\xa4\xc3\xa4asia on ett\xc3\xa4 henki minussa pihisee.\xe2\x80\x9d_NEWLINE_Jatkosodan p\xc3\xa4\xc3\xa4tytty\xc3\xa4 Pekka palasi ty\xc3\xb6el\xc3\xa4m\xc3\xa4\xc3\xa4n mutta auttoi viel\xc3\xa4 Vilhoa torjumaan muun muass vuonna 1948 presidentti Paasikiveen kohdistuneen kaappausyritksen ja vuonna 1961 presidentti Kekkosen salamurha-hankkeen. Pekka palasi viel\xc3\xa4 kerran Vilhon avuksi kun Vilho tarvitsi Pekan sis\xc3\xa4piiritietoa Suomen kommunistien mielipiteest\xc3\xa4 Neuvostoliiton tekem\xc3\xa4\xc3\xa4n T\xc5\xa1ekkoslovakian miehitykseen vuonna 1968.\n_START_SECTION_\nJukka Lundberg\n_START_PARAGRAPH_\nJukka Lundberg on kymenmaalainen upseeri, joka eteni sotilasurallaan varsin nopeasti. Talvisodan alkaessa, Lunberg oli sotilasarvoltaan kapteeni. Upseerinarvostaan huolimatta, Lundberg oli varsin kokematon johtajana ja useimmiten joukkojen johtaminen j\xc3\xa4ikin kokeneempien Vilho Hannulan ja Pekka Halttulan vastuulle. Lundbergin sotaretki saa ennenaikaisen p\xc3\xa4\xc3\xa4t\xc3\xb6ksen kun h\xc3\xa4n menett\xc3\xa4\xc3\xa4 jalkansa ansoitettujen kiikareiden r\xc3\xa4j\xc3\xa4hdetty\xc3\xa4 h\xc3\xa4nen vieress\xc3\xa4\xc3\xa4n.\n_START_SECTION_\nG. Rock alias Koljatti Kivi\n_START_PARAGRAPH_\nKoljatti Kivi aloitti sotilasuransa varsin nuorena, palveltuaan kansalaissodassa hieman p\xc3\xa4\xc3\xa4lle kymmenvuotiaana valkoisten puolella sotilaspoikana. Varsin nuoresta i\xc3\xa4st\xc3\xa4\xc3\xa4n huolimatta, Kivi teki itsest\xc3\xa4\xc3\xa4n jo Kansalaissodassa er\xc3\xa4\xc3\xa4nlaisen legendan, surmattuaan Sahanp\xc3\xa4\xc3\xa4n punaisten p\xc3\xa4\xc3\xa4-agitaattorin, Antti Kovalevin kansalaissodan loppuvaiheilla Tampereen taistelussa, pitk\xc3\xa4ll\xc3\xa4 Iisakki J\xc3\xa4rvenp\xc3\xa4\xc3\xa4-puukollaan. Tuolloin my\xc3\xb6s syntyi Kiven my\xc3\xb6hemminkin k\xc3\xa4ytt\xc3\xa4m\xc3\xa4 tokaisu \xe2\x80\x9dmaistahan pohjanmaan rautaa\xe2\x80\x9d._NEWLINE_Kansalaissodan p\xc3\xa4\xc3\xa4tytty\xc3\xa4 valkoisten voittoon, Kivi jatkoi sotilasuralla ja vuonna 1939, talvisodan syttyess\xc3\xa4, Kivi oli mukana etulinjassa yhdess\xc3\xa4 Vilho Hannulan, Pekka Haapasen ja muiden tuttujen taistelutovereiden kanssa. Koljatti Kivi jatkoi maineensa kasvattamista talvisodankin aikana, kunnostautuen muun muassa panssarivaunujen tuhoamisessa ja t\xc3\xa4rkeiden upseerien eliminoimisessa._NEWLINE_Jatkosodan syttyess\xc3\xa4 vuonna 1941, Kivi oli ylentynyt Kersantin sotilasarvolle. Jatkosodassa Kivi sai johtaakseen vaarallisia kaukopartio-teht\xc3\xa4vi\xc3\xa4, jotka kohdistuivat muun muassa neuvostojoukkojen huoltorautateihin. My\xc3\xb6hemmin sodassa, Talin\xe2\x80\x93Ihantalan taistelussa, Kivi hoiti oman osuutensa neuvostopanssareiden tuhoamisessa, k\xc3\xa4ytt\xc3\xa4en juuri k\xc3\xa4ytt\xc3\xb6\xc3\xb6ntulleita saksalaisia aseita, panssarikauhua ja panssarinyrkki\xc3\xa4. Jatkosodan j\xc3\xa4lkeen Kersantti Kivi mystisesti katosi Suomesta. Koljatti Kivi otti k\xc3\xa4ytt\xc3\xb6\xc3\xb6ns\xc3\xa4 peitenimen G. Rock ja siirtyi Yhdysvaltain tiedustelupalvelun CIA:n alaisuuteen._NEWLINE_Vuonna 1961, noottikriisin ollessa kireimmill\xc3\xa4\xc3\xa4n, Suomeen saapui CIA:n salainen iskuryhm\xc3\xa4, jota johti G. Rock alias Koljatti Kivi. Iskuryhm\xc3\xa4n tavoitteena oli selvitt\xc3\xa4\xc3\xa4 kadonneen Neuvostoliittolaisen sotakorvaus kultalastin kohtalo. Iskuryhm\xc3\xa4\xc3\xa4n kuului Kiven lis\xc3\xa4ksi CIA-operaattorit Moodie, Laird, Low ja Cooper.\n_START_SECTION_\nAntti Kovalev\n_START_PARAGRAPH_\nAntti Kovalev esiintyy Kansalaissodan Korkeaj\xc3\xa4nnitys-sarjakuvassa. Kansalaissodan aikoihin Antti Kovalev oli t\xc3\xb6iss\xc3\xa4 Hannulan suvun omistamalla sahalla joka sijaitsi Sahanp\xc3\xa4\xc3\xa4n kyl\xc3\xa4ss\xc3\xa4. Kovalev omasi kumouksellisia aatteita ja olikin vahvimmin nostamassa ty\xc3\xb6v\xc3\xa4ke\xc3\xa4 porvarivaltaa vastaan. Vihamielisyyksien alettua, Kovalev nousi Sahanp\xc3\xa4\xc3\xa4n Punakaartin johtajaksi ja hankki Punaisille muun muassa Maxim-konekiv\xc3\xa4\xc3\xa4reit\xc3\xa4. Kovalev henkil\xc3\xb6kohtaisesti teloitti j\xc3\xa4\xc3\xa4k\xc3\xa4reita ihannoinneen ja yhden punakaartilaisen syytt\xc3\xa4 ampuneen Heimo Pohjoisen is\xc3\xa4n raivostuksissaan siit\xc3\xa4 kun Pohjosen perhe oli paennut Sahanp\xc3\xa4\xc3\xa4st\xc3\xa4 Vaasaan. Taistelu Sahanp\xc3\xa4\xc3\xa4st\xc3\xa4 auttamatta k\xc3\xa4\xc3\xa4ntyi lopulta Valkoisten eduksi ja Kovalev p\xc3\xa4\xc3\xa4tti ker\xc3\xa4t\xc3\xa4 konekiv\xc3\xa4\xc3\xa4rit, l\xc3\xa4heisen apulaisensa Pekka Haapasen vastustuksesta huolimatta ja siirt\xc3\xa4\xc3\xa4 ne Tampereelle._NEWLINE_Tampereen taistelun alettua Kovalev oli johtamassa punapuolustusta ja organisoi vahvan puolustuksen koulurakennukseen. Rakennus kuitenkin saarrettiin ja Kovalev p\xc3\xa4\xc3\xa4tti yritt\xc3\xa4\xc3\xa4 paeta saartorenkaasta. Kovalev ja Pekka onnistuivat pakenemaan mutta kohtasivat rautatieasemalla panssarijunaa sabotoimassa olleen sotilaspoika Kiven ja kapteeni Kalmarsj\xc3\xb6\xc3\xb6n. Kovalev k\xc3\xa4ski Pekan k\xc3\xa4yd\xc3\xa4 j\xc3\xa4\xc3\xa4k\xc3\xa4rikapteenin kimppuun kun taas Punap\xc3\xa4\xc3\xa4llikk\xc3\xb6 itse p\xc3\xa4\xc3\xa4tti hy\xc3\xb6k\xc3\xa4t\xc3\xa4 heikon n\xc3\xa4k\xc3\xb6isen sotilaspojan kimppuun. Kovalev kuitenkin l\xc3\xb6i kiv\xc3\xa4\xc3\xa4rill\xc3\xa4\xc3\xa4n hutiin ja kohtasi loppunsa kun sotilaspoika Kivi iski h\xc3\xa4nt\xc3\xa4 puukolla rintalastaan. Kovalevin kuoltua, Pekka sai suurimman syyn Sahanp\xc3\xa4\xc3\xa4n punakapinasta.\n_START_SECTION_\nHeimo Pohjonen\n_START_PARAGRAPH_\nHeimo Pohjonen esiintyy Kansalaissodan Korkeaj\xc3\xa4nnitys-sarjakuvassa. Saksaan sotaoppeja oppimaan l\xc3\xa4hteneit\xc3\xa4 j\xc3\xa4\xc3\xa4k\xc3\xa4reit\xc3\xa4 ihannoiva Heimo Pohjonen oli Sahanp\xc3\xa4\xc3\xa4n kyl\xc3\xa4ss\xc3\xa4 asuvan Pohjosen porvarissuvun poika. Pohjonen oli suojeluskunnan j\xc3\xa4sen jo sodan ensip\xc3\xa4ivist\xc3\xa4 asti sill\xc3\xa4 h\xc3\xa4n vihasi eritt\xc3\xa4in vahvasti ven\xc3\xa4l\xc3\xa4isi\xc3\xa4 ja etenkin punaisia. Heimon punavihasta yhten\xc3\xa4 esimerkkin\xc3\xa4 toimii Sahanp\xc3\xa4\xc3\xa4n suojeluskuntalaisten ja ty\xc3\xb6v\xc3\xa4en v\xc3\xa4linen yhteenotto, jossa Heimo ampui pistoolilla aseettoman ty\xc3\xb6l\xc3\xa4isen. Heimon sota muuttui lopullisesti punavaistaiseksi ristiretkeksi, kun Sahanp\xc3\xa4\xc3\xa4n punakomentaja Antti Kovalev ampui Heimon is\xc3\xa4n. Heimo p\xc3\xa4\xc3\xa4tti kostoksi teloittaa kaikki Sahanp\xc3\xa4\xc3\xa4n taistelussa saadut punaiset sotavangit._NEWLINE_Muiden valkoisten ohella Heimo osallistui Tampereen taisteluun. Vilho Hannulan johtaessa pient\xc3\xa4 valkoisten etujoukkoa, joka kiersi vahvimmat punaisten asemat nopealla etenemisell\xc3\xa4, Heimo nimitti itsens\xc3\xa4 takajoukkojen johtoon ja vastuuseen valkoisten konekiv\xc3\xa4\xc3\xa4reist\xc3\xa4. Heimo oli johtamassa valkoisten rynn\xc3\xa4kk\xc3\xb6\xc3\xa4 Tampereen raatihuoneelle, jota miehitti vahva osasto punakaartilaisia mutta sai surmansa yhden punaisten naiskaartilaisen ampuessa tarkasti h\xc3\xa4nt\xc3\xa4 p\xc3\xa4\xc3\xa4h\xc3\xa4n. Heimolta j\xc3\xa4i Sahanp\xc3\xa4\xc3\xa4h\xc3\xa4n poika Urho, joka my\xc3\xb6hemmin osallistuisi jatkosotaan.\n_START_SECTION_\nUrho Pohjonen\n_START_PARAGRAPH_\nUrho Pohjonen esiintyy Jatkosodan Korkeaj\xc3\xa4nnitys-sarjakuvassa ja on Kansalaissodan loppuvaiheessa kaatuneen Heimo Pohjosen poika. Is\xc3\xa4ns\xc3\xa4 tapaan, Urho niin ik\xc3\xa4\xc3\xa4n vihasi kansalaissodan punaisia, jotka olivat syyllisi\xc3\xa4 h\xc3\xa4nen is\xc3\xa4ns\xc3\xa4 kuolemaan sodassa. V\xc3\xa4\xc3\xa4peliksi Jatkosotaan menness\xc3\xa4 ylentynyt Pohjonen ilmaisikin punavihaansa useaan otteeseen sodan aikana ja h\xc3\xa4n otti erityisesti sotatoimissa ansioituneen Pekka Halttulan silm\xc3\xa4tikukseen._NEWLINE_Urho Pohjonen tapasi h\xc3\xa4nnystell\xc3\xa4 J\xc3\xa4\xc3\xa4k\xc3\xa4rirykmenttins\xc3\xa4 komentajaa, Bror \xc3\x96rnkloota ja h\xc3\xa4n kaatui komentajansa kanssa jatkosodan suurhy\xc3\xb6kk\xc3\xa4ysvaiheessa, heid\xc3\xa4n yritetty\xc3\xa4 karkuun neuvostojoukkojen yll\xc3\xa4tyshy\xc3\xb6kk\xc3\xa4yksen kohteeksi joutuneelta komentopaikalta.\n_START_SECTION_\nIsmo Saloranta\n_START_PARAGRAPH_\nIsmo Saloranta esiintyy kahdessa suomalaisten taisteluista kertovassa Korkeaj\xc3\xa4nnitys-lehdess\xc3\xa4._NEWLINE_Rauhallinen etel\xc3\xa4h\xc3\xa4m\xc3\xa4l\xc3\xa4inen Ismo Saloranta, joka parhaiten tunnettiin Lahti-Saloranta pikakiv\xc3\xa4\xc3\xa4rin taitavana k\xc3\xa4ytt\xc3\xa4j\xc3\xa4n\xc3\xa4, osallistui talvisotaan yhdess\xc3\xa4 monien muiden joukossa. Saloranta palveli luutnantti Vilho Hannulan yksik\xc3\xb6ss\xc3\xa4 ja oli sen v\xc3\xa4kevimpi\xc3\xa4 taistelijoita yhdess\xc3\xa4 Koljatti Kiven ja Pekka Haapasen kanssa._NEWLINE_Saloranta siirrettiin jatkosodan alussa Pekan, Kiven ja Vilhon mukana JR69:n entisista punakapinallisista koostuvaan yksikk\xc3\xb6\xc3\xb6n, jossa h\xc3\xa4n tutustui luutnantti\xc2\xa8Vuorelaan ja uuteen tulokkaaseen Veli-Pekka Kotkaan._NEWLINE_Jatkosodan aikana Saloranta oli muun ryhm\xc3\xa4n kanssa kaukopartiossa, kun heid\xc3\xa4n kimppuunsa hy\xc3\xb6kk\xc3\xa4si ven\xc3\xa4l\xc3\xa4isjoukkue sotilaita. Saloranta kaatui ensimm\xc3\xa4isten joukossa ja puuskahti pahasti haavoittuneena: \xe2\x80\x9dPikakiv\xc3\xa4\xc3\xa4rini, hitto vie vanha kaveri pett...\xe2\x80\x9d Saloranta ei saanut pikakiv\xc3\xa4\xc3\xa4ri\xc3\xa4\xc3\xa4n tarpeeksi \xc3\xa4kki\xc3\xa4 sel\xc3\xa4st\xc3\xa4\xc3\xa4n. Haavoittunutta Salorantaa alettiin kantaa kohti sidontapaikkaa, mutta h\xc3\xa4n ehti kuolla matkalla sinne.\n_START_SECTION_\nJukka Vuorela\n_START_PARAGRAPH_\nJukka Vuorela on p\xc3\xa4\xc3\xa4kaupunkiseudulta kotoisin oleva huimap\xc3\xa4inen upseeri, joka nimitettiin kapteeniksi ylennetyn Vilho Hannulan adjutantiksi ennen jatkosotaa. Sotilaana Vuorela oli varsin rohkea ja h\xc3\xa4n osoitti osaamisensa muunumuassa useilla kaukopartioretkill\xc3\xa4, jotka suuntautuivat syv\xc3\xa4lle vihollisen selustaan. Luutnanttina jatkosodassa taistellut Vuorela asettui sodan loppuvaiheessa t\xc3\xa4rke\xc3\xa4\xc3\xa4n asemaan kun h\xc3\xa4n pelasti esimiehens\xc3\xa4 Hannulan varmalta kuolemalta neuvostojoukkojen hy\xc3\xb6k\xc3\xa4tty\xc3\xa4 heid\xc3\xa4n komentopaikalle suurhy\xc3\xb6kk\xc3\xa4yksen alkuvaiheessa._NEWLINE_Vuorela ylennettiin Yliluutnantiksi jatkosodan lopussa ja sodan j\xc3\xa4lkeen h\xc3\xa4n jatkoi p\xc3\xa4\xc3\xa4esikunnan valvontatoimistoon siirretyn, majuriksi ylennetyn Vilho Hannulan apulaisena. Hannulan pyynn\xc3\xb6st\xc3\xa4, Vuorela alkoi tutkimaan vuoden 1948 vaalien kynnyksell\xc3\xa4 SKP:n yhteyksi\xc3\xa4 it\xc3\xa4rajan taakse. Salahanke paljastui lopulta KGB:n Suomen osaston junailemaksi vallankaappaushankkeeksi jossa oli vaarassa itse presidentti Paasikivi. Salahankkeen toteutuminen lopulta estettiin p\xc3\xa4\xc3\xa4asiassa Vuorelan ansiosta.\n_START_SECTION_\nLauri Ylinen\n_START_PARAGRAPH_\nSahanp\xc3\xa4\xc3\xa4n kyl\xc3\xa4ss\xc3\xa4 asunut Lauri Ylinen osallistui sis\xc3\xa4llissotaan punaisten puolella. Lauri l\xc3\xb6ysi hyv\xc3\xa4n yst\xc3\xa4v\xc3\xa4n itselleen l\xc3\xa4hes puolta nuoremmasta Pekasta, ja he taistelivatkin koko sodan rinta rinnan. Lauri haavoittui sodan lopulla Tampereen taistelussa ja j\xc3\xa4i valkoisten vangiksi. Lauri kuitenkin v\xc3\xa4ltti kuolemantuomion, kun h\xc3\xa4nen Ylisten naapuritilansa is\xc3\xa4nt\xc3\xa4 Alanen todisti Laurin puolesta, ett\xc3\xa4 Lauri oltaisiin pakolla v\xc3\xa4rv\xc3\xa4tty punakaartiin sodan sytytty\xc3\xa4._NEWLINE_Monien muiden tavoin Lauri osallistui talvisotaan. Lauri kohtasi rintamalla hyv\xc3\xa4n yst\xc3\xa4v\xc3\xa4ns\xc3\xa4 Pekan, joka oli kuitenkin selvinnyt kansalaissodan teloituksista. Laurin ja Pekan joukkoa johti sis\xc3\xa4llissodassa valkoisten puolella sotinut luutnantti Vilho Hannula, joka pelasti Pekan kuolemalta. Pekka ja Lauri kohtaavat sodan lopulla pakoon yritt\xc3\xa4v\xc3\xa4n neuvostokomissaarin ja t\xc3\xa4m\xc3\xa4n adjutantin. Komissaari yritti huijata Lauria ja Pekkaa, mutta komissaari ep\xc3\xa4ilytti Lauria. Ennen kuin Lauri enn\xc3\xa4tti tehd\xc3\xa4 mit\xc3\xa4\xc3\xa4n, komissaari ampui Lauria. Lauri haavoittui tilanteessa ja vietti loppusodan kentt\xc3\xa4sairaalassa._NEWLINE_Jatkosodan alkaessa Lauri liitettiin majuri Bror \xc3\x96rnkloon johtamaan J\xc3\xa4\xc3\xa4k\xc3\xa4rirykmentti 69:\xc3\xa4\xc3\xa4n, joka koostui entisist\xc3\xa4 punakaartilaisista ja heid\xc3\xa4n j\xc3\xa4lkel\xc3\xa4isist\xc3\xa4\xc3\xa4n. Talvisodassa saadusta vammastaan huolimatta Lauri kykeni toimimaan rykmentiss\xc3\xa4 kirjurina. Laurin rinnalla jatkosodassa soti my\xc3\xb6s h\xc3\xa4nen yst\xc3\xa4v\xc3\xa4ns\xc3\xa4 Pekka ja Vilho sek\xc3\xa4 Laurin vanhin poika Onni Ylinen._NEWLINE_Lauri palveli kapteeniksi ylennetyn Vilhon esikuntateltassa kirjurina vuoden 1944 lopulla ven\xc3\xa4l\xc3\xa4isten suurhy\xc3\xb6kk\xc3\xa4yksen alkaessa. Vilhon komentotelttaa vastaan tehtiin yll\xc3\xa4tyshy\xc3\xb6kk\xc3\xa4ys, jossa Vilho haavoittui mutta selvisi kuitenkin hengiss\xc3\xa4, kun luutnantti Jukka Vuorela vei p\xc3\xa4\xc3\xa4llikk\xc3\xb6ns\xc3\xa4 turvaan. Lauri ei kuitenkaan ollut niin hyv\xc3\xa4onninen, vaan sai surmansa ven\xc3\xa4l\xc3\xa4isluodeista. Laurin poika, Onni sai my\xc3\xb6s surmansa saman taistelun aikana.\n_START_SECTION_\nBror \xc3\x96rnkloo\n_START_PARAGRAPH_\nBror \xc3\x96rnkloo on Jatkosodan Korkeaj\xc3\xa4nnitys-lehdess\xc3\xa4 esiintyv\xc3\xa4 hahmo. L\xc3\xa4nsirannikon pikkukaupungista kotoisin oleva j\xc3\xa4\xc3\xa4k\xc3\xa4riupseeri \xc3\x96rnkloo, sai jatkosodassa komennettavakseen rangaistusrykmenttin\xc3\xa4kin pidetyn JR 69-taisteluosaston, joka koostui h\xc3\xa4nen vihaamistaan entisist\xc3\xa4 kansallissoodan punaisista. Sotilaana \xc3\x96rnkloo oli taitamaton ja h\xc3\xa4nen aikaisemmat taistelukomennuksensa koostuivatkin talvisodassa toissijaisista teht\xc3\xa4vist\xc3\xa4. \xc3\x96rnkloo janosi kunniaa eik\xc3\xa4 h\xc3\xa4ik\xc3\xa4illyt tavoitella sit\xc3\xa4 alaistensa hengen uhalla._NEWLINE_\xc3\x96rnkloo kaatuu uskollisen alaisensa V\xc3\xa4\xc3\xa4peli Pohjosen kanssa jatkosodan lopun suurhy\xc3\xb6ykk\xc3\xa4ysvaiheessa kun heid\xc3\xa4n pakoyrityksens\xc3\xa4 ven\xc3\xa4l\xc3\xa4ishy\xc3\xb6kk\xc3\xa4yksen kohteeksi joutuneelta komentopaikalta ep\xc3\xa4onnistuu.'